شہری ہوابازی کی وزارت
ڈی جی سی اے کی ای جی سی اے خدمات کو آسان اور استعمال کنندہ کے موافق بنانے کی کوشش
ای جی سی اے میں پائلٹ ای-لاگ بک کو اے پی آئی کے ذریعے آپریٹر کے داخلی سافٹ ویئر سے مربوط کردیا گیا ہے
آپریٹر کے اے او سی ڈاٹا بیس کو بھی ایم او سی اے کے ہیلی-سیوا پورٹل کے ساتھ مربوط کردیا گیا ہے
فضائی قابلیت کےسرٹیفکیٹ کے اجراء سےمتعلق عمل اورفضائی قابلیت کےجائزہ سرٹیفکیٹ کوبہتر کیا گیا
پچھلے سال ڈی جی سی اے نے اپنے متعدد اسٹیک ہولڈرز کو شفافیت ، جواب دہی اور کاروبار کرنے میں آسانی فراہم کرنے کے مقصد سے ایک سنگل وِنڈو ای-گورننس پلیٹ فارم ای جی سی اے لانچ کیا۔ ڈی جی سی اے ، ڈی جی سی اے کے ذریعے جاری کی گئی تمام منظوری ، تصدیق ناموں اور لائسنسوں کو اپنے دائرے میں لے آیا ہے، جو اب ڈی جی سی اے کے اسٹیک ہولڈرز کے لئے آن لائن دستیاب ہوگئے ہیں۔ درخواستوں اور متعلقہ دستاویزات کو جمع کرنے اور ان سے متعلق پورٹلوں پر منظوری ؍تصدیق نامہ ؍لائنس اب آن لائن حاصل کئے جاسکتے ہیں۔ اس وقت سے ڈی جی سی اے اپنے اسٹیک ہولڈرز کے ساتھ مسلسل جڑ رہا ہے اور اِن خدمات کو آسان اور استعمال کنندہ کے موافق بنانے کی کوشش کررہا ہے۔
مسلسل اضافے کے ایک حصے کی شکل میں ای جی سی اے کو اے پی آئی کے توسط سے دو باہری پورٹلوں کے ساتھ مربوط کیا گیا ہے اور غیر ملکی ڈلیوری مقامات پر طیارے کو سرٹیفکیٹ بھی اس کے ذریعے جاری کئے جاتے ہیں۔اس سلسلے میں تفصیل نیچے دی گئی ہے:
- اے پی آئی کے توسط سے آپریٹر کے داخلی سافٹ ویئر کے ساتھ ای جی سی اے میں پائلٹ ای-لاگ بک کا انضمام
لاگ بک میں اُڑان ریکارڈ ؍تفصیلات کا اندراج کرنا پائلٹوں کے کام کاج کا ایک بہت ہی اہم پہلو ہے۔ پائلٹ لاگ بک میں ان تفصیلات کو وقت پر درج کرنے سے اُن کی صلاحیت میں اضافے کے لئے اُنہیں زیادہ وقت مہیا کرکے ان کی اہلیت اور آپریشن کے تحفظ میں اضافہ ہوتا ہے۔ پروجیکٹ کے شروع ہونے کے فوراً بعد ایئرلائنس سافٹ ویئر کو ای جی سی اے کے ساتھ مربوط کرنے کی ضرورت محسوس کی گئی۔ڈی جی سی اے نے اپنے د اخلی سافٹ ویئر کے ساتھ ای جی سی اے سافٹ ویئر کو مربوط کرنے کے لئے تمام نوٹیفائیڈ ایئرلائنس کے ساتھ کام کیا، جس سے پائلٹوں کے اُڑان ریکارڈ براہ راست ای جی سی اے پورٹل پر ان کی ای –لاگ بک میں منتقل کئے جاسکتے ہیں۔ اس سے نہ صرف ای –لاگ بک پُر کرنے میں لگنے والا وقت کم ہوجائے گا، بلکہ مینول مداخلت کا بھی خاتمہ ہوجائے گا۔
ٹی سی ایس نے ایک اے پی آئی تیار کیا، جس کے توسط سے مختلف ایئرلائنس اپنے پائلٹ ڈاٹا کو اپنے سسٹم سے ای جی سی اے تک پہنچائیں گی۔ ایئرلائنس کو بدلے میں اپنے سسٹم میں تبدیلی کرنی تھی، تاکہ وہ اس اے پی آئی کے توسط سے اپنے ڈاٹا کو ای جی سی اے میں چینل کرسکیں۔ انضمام کے اس عمل میں حصہ لینے والی 8ایئرلائنس میں سے انڈیگو ایئرلائن نے پہلے ہی اس انٹر فیس کو لاگو کردیا ہے۔ انڈیگو کے اے آئی ایم ایس سافٹ ویئر سے ای جی سی اے سافٹ ویئر میں انڈیگو پائلٹوں کے اُڑان ریکارڈ اب براہ راست ای لاگ بک میں آرہے ہیں۔ دیگر ایئر لائنس یعنی ایئر انڈیا؍ایئر انڈیا چارٹرز، ایئر ایشیا، گو ایئر، اسپائس جیٹ، وِستارا اور بلیو ڈارٹ جانچ کے آخری مرحلے میں ہیں اور اگلے ایک دو مہینوں میں اسے لاگو کئے جانے کی امید ہے۔
درستگی کے ساتھ حقیقی وقت کے پائلٹوں کے اُڑان گھنٹے حاصل کرنے کے علاوہ یہ کثیر سطحی ڈاٹا –تصدیقی مرحلوں کو ہٹا کر لائسنس جاری کرنے،جدید کاری اور لائسنس کی حمایت کے لئے پائلٹوں کے ذریعے وقت پر درخواست جمع کرنے میں مدد کرے گا۔چونکہ عمل میں مینول مداخلت تقریباً صفر ہوگئی ہے، اس لئے انضمام سے ڈی جی سی اے کو درخواستوں کے تیزی سے مکمل کرنے میں مدد ملے گی، کیونکہ داخل شدہ درخواستوں میں اُڑان ڈاٹا کی تصدیق کا عمل بہت کم ہوجائے گا۔
- ایم او سی اے کے ہیلی-سیوا پورٹل کے ساتھ آپریٹر کے اے او سی ڈاٹا بیس کا انضمام ہے
شہری ہوابازی کی وزارت کے اے پی آئی ہیلی-سیوا پورٹل کے توسط سے آپریٹرو ں کو اپنے آن لائن ہیلی کاپٹر لینڈنگ درخواستوں کو درج کرنے کی سہولت ملتی ہے اور ڈیجیٹل پلیٹ فارم کو استعمال کرتے ہوئے بہت کم وقت کی نوٹس پر کارپوریٹ، چارٹر، وی آئی پی فلائنگ اور طبی امداد کے لئے ریاستی حکومتوں میں ضلعی انتظامیہ سے درخواست کرنے میں مدد ملتی ہے۔
ہیلی-سیوا پورٹل کا استعمال کرنے کےلئے ایئر آپریٹر ای جی سی اے اور ہیلی –سیوا پورٹل کے درمیان انٹر فیس کے ذریعے ڈی جی سی اے کے ذریعے جاری کئے گئے اپنے اے او سی سے جڑی ای جی سی اے تفصیلات ؍آئی ڈی کے ساتھ لاگ اِن کرتا ہے۔ درخواست کنندہ ؍ہیلی کاپٹر آپریٹر اے او سی تفصیل انٹر فیس کے توسط سے ہیلی-سیوا پورٹل پر دستیاب کراتا ہے۔اس نے درخواست کنندگان ؍ہیلی کاپٹر آپریٹروں کے کام کے بوجھ کو کافی کم کردیا ہے، کیونکہ وہ ایک ہی آئی ڈی کے توسط سے ای جی سی اے اور ہیلی-سیوا پورٹل دونوں کا استعمال کرسکتے ہیں اور ان کی درخواستوں اور اطلاعات پر تیزی سے عمل ہوتا ہے۔
- ایئر لائنس ؍آپریٹروں کے ذریعے شامل کئے گئے نئے طیاروں کے سلسلے میں اے؍اے آر سی کا اجراء
اُڑان اہلیت سرٹیفکیٹاور اُڑان اہلیت جائزہ سرٹیفکیٹجاری کرنے سے متعلق عمل کو بڑھا دیا گیا ہے، جس میں آپریٹروں کو اب ہندوستان میں طیارہ لانے کے لئے ای جی سی اے پورٹل کے توسط سے غیر ملکی ڈلیوری مقامات پر اے کا سی؍اے آر سی)جاری کیا جاسکتا ہے۔یہ عمل اس پرانے عمل کی جگہ پر ہے، جس میں یہ سرٹیفکیٹ ڈی جی سی اے ہیڈکوارٹر میں تیار کئے جاتے تھےاور جاری کرنے کے لئے غیر ملکی مقامات پر لے جائے جاتے تھے۔
ڈی جی سی اے اپنے اسٹیک ہولڈر زسے اِن پُٹ ؍مشورہ طلب کرکے اور ای جی سی اے سسٹم میں بہتری لاکر اپنے عمل کو آسان اور استعمال کنندہ کے موافق بنانے کے لئے مسلسل کوشش کررہا ہے۔